*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*44. számú előterjesztés*

Bátaszék Város Önkormányzata Képviselő-testületének 2018. március 8-án,

14 órakor megtartandó rendkívüli ülésére

*A TOP-1.1.3-15 kódszámú „Helyi gazdaságfejlesztés” című felhívás keretében benyújtott az „Agrárlogisztikai központ kialakítása Bátaszéken” támogatási kérelem építési engedélyezési tervdokumentációja műszaki tartalmának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**---- |

**Tisztelt Képviselő-testület!**

Az Önkormányzat TOP 1.1.3-15. „Helyi Gazdaságfejlesztés” című felhívásra benyújtott pályázatával kapcsolatban 2017. június 30. napon értesítést kapott a támogatási kérelmének – csökkentett összköltséggel – támogatásáról. A Támogatási Szerződés 2017. július 31. napon megkötésre került (projekt kódszáma: TOP-1.1.3-15-TL1-2016-00004).

Az építési engedélyezési és kiviteli tervdokumentáció készítésére vonatkozó beszerzési eljárás lezárult. A Tervező kiválasztásra került.

A Megrendelő által átadott tervezési program alapján Tervező – a szakági tervezőkkel együttműködve – elemezte a Megrendelő igényeit, feltárta az építmény megvalósításának kielégíthető körülményeit, gazdaságos kialakíthatóságát, a vonatkozó jogszabályok és a tervezési területre vonatkozó hatályos helyi szabályozáshoz való alkalmazkodást.

Tervező a szakági tervezőkkel együttműködve elkészítette az építmény Jóváhagyási tervét a véglegesített Tervezési program alapján.

A csökkentett összköltségű támogatásra tekintettel a Közreműködő Szervezetnél kezdeményeztük a Jóváhagyási terv felülvizsgálatát. A Közreműködő Szervezet állásfoglalása az előterjesztés készítésekor még nem állt rendelkezésre. Az előterjesztés mellékleteként csatoljuk a projekt-terület helyszínraját, a tervezett épület földszinti és emeleti alaprajzát, az épület műszaki leírását, valamint néhány látványtervet.

Mindezekre alapozva javasoljuk:

* a jóváhagyási terv elfogadását, amely alapján az építésügyi hatósági eljáráshoz szükséges építészeti-műszaki dokumentáció elkészíthető,
* az építészeti-műszaki dokumentáció benyújtását építésügyi hatósági engedély megkérése és megszerzése érdekében.

***H a t á r o z a t i j a v a s l a t :***

**a *"A TOP-1.1.3-15 kódszámú „Helyi gazdaságfejlesztés” című felhívás keretében benyújtott az „Agrárlogisztikai központ kialakítása Bátaszéken” elnevezésű pályázathoz kapcsolódóan az építési engedélyezési tervdokumentációja műszaki tartalmának jóváhagyására***

Bátaszék Város Önkormányzatának Képviselő-testülete;

1. a projekt keretében megvalósítandó agrárlogisztikai központ jóváhagyási tervét elfogadja,
2. a jóváhagyási terv alapján készített építési engedélyezési tervdokumentáció építésügyi hatósági engedély megkérése és megszerzése céljából történő benyújtásával egyetért,
3. felhatalmazza a polgármestert az építésügyi hatósági engedély kérelem aláírására.

*Határidő:* 2018. március 14.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Építész Alkotóműhely Kft.

Bátaszéki KÖH városüz. iroda

Bátaszéki KÖH pénzügyi iroda

irattár